**ASP adattárház**

**Interfész specifikáció**

**ÖNEGM**

Készült az ASP2 Adattárház alprojekthez

ÖNEGM szakrendszer

**Dokumentum kontroll**

| Verzió | Dátum | Státusz | A MEGVÁLTOZOTT RÉSZEK, a módosítás leírása | Készítő, Módosító |
| --- | --- | --- | --- | --- |
| 0.1 | 2018.11.15 | Első verzió | ÖNEGM specifikus prototípus első verzió | Bolevácz Gábor |
| 1.0 | 2018.11.28 | Kiküldendő | módosítások átvezetése, véglegesítés | Kiss Attila HarriBolevácz Gábor |
| 1.1 | 2019.02.13 | Módosított verzió | Jogcím csoport tábla felvétele | Bolevácz Gábor |

Tartalom

[1. ÖNEGM szakrendszer 4](#_Toc940221)

[1.1 Adattartalom 4](#_Toc940222)

[1.1.1 Előirányzatok és adósságot keletkeztető ügyletek adatköre 4](#_Toc940223)

[1.2 Deperszonalizálandó adatok köre 5](#_Toc940224)

[1.3 Elvégzendő ellenőrzések 5](#_Toc940225)

[2. Mellékletek 6](#_Toc940226)

[2.1 Üzleti specifikáció (ÖNEGM) 6](#_Toc940227)

# ÖNEGM szakrendszer

Jelen fejezet az Önkormányzati Előirányzat Gazdálkodási Modul (ÖNEGM) szakrendszer számára készült.

Az alábbi fejezet tartalmazza az interfészekkel szemben támasztott rendszerspecifikus követelményeket. Ez a fejezet a jelen dokumentumhoz mellékletként kapcsolódó, az interfészek üzleti tartalmának specifikációját tartalmazó táblázattal együtt alkot egy egységet. Az állományok előállításához szükséges üzleti paraméterek a fejezet rendszerspecifikus részeiben olvashatók, míg az egyes csomagok pontos üzleti tartalma állomány és oszlop szinten a mellékelt táblázatban található.

## Adattartalom

Az ÖNEGM szakrendszertől elvárás, hogy a jogcím adatok, a jogcímekhez tartozó önkormányzati előirányzatok, valamint az adósságot keletkeztető ügyletek (AKÜ) adatai átadásra kerüljenek.

Az ÖNEGM szakrendszer esetén az összes önkormányzat (PIR) adatának kell egy csomagot képeznie, így egy-egy feladás esetében az ÖNEGM-től adatkörönként egy csomag érkezését várja az adattárház.

### Előirányzatok és adósságot keletkeztető ügyletek adatköre

Az adatkör esetében egy csomagban az alábbi állományok átadása szükséges az adattárház felé:

* jogcimcsoport: jogcím hierarchiát tartalmazó tábla
* jogcim: jogcím törzsadatokat tartalmazó tábla.
* eloiranyzat: Jogcím és önkormányzat bontásban előirányzat adatokat tartalmazó tábla.
* aku: adósság keletkeztető ügylet adatokat tartalmazó tábla
* statusz: státusz adatokat tartalmazó tábla

Az egyes állományokban várt oszlopok pontos listája a csatolt 7 1-es excel mellékletben található meg.

Az adatkör töltése egy kezdeti ősfeltöltéssel indul, majd onnantól hetente a változás állományok átadása szükséges. Az ősfeltöltésben 2018-ra vonatkozó tételeknek kell szerepelniük az ősfeltöltés feladásának dátumát megelőző napig. A heti delta állományokban már csak azokat a rekordokat várja az adattárház, melyek a legutóbbi adatátadás óta kerültek rögzítésre vagy melyekben valamilyen változás történt azóta. A napi leválogatást minden héten el kell végezni.

A következő ábra a táblák közötti főbb kapcsolatokat mutatja be:



1. ábra: Előirányzat és AKÜ adatkör logikai ábra

A következő táblázat a táblák egyedi azonosítóit tartalmazza, azaz egy feladott dat fájlban ezek az adatok egyértelműen meg kell, hogy határozzanak egy rekordot. Ez teszi majd lehetővé, hogy a heti delta állományok esetén egyértelmű legyen, hogy melyik korábbi rekord módosult értékeit kapjuk a változás táblában, illetve ezen kulcsok mentén tudjuk egymáshoz kapcsolni a táblákat.:

| **Tábla neve** | **Primary key (egyedi azonosító)** |
| --- | --- |
| jogcimcsoport | jogcim\_csoport\_azon |
| jogcim | jogcim\_azon |
| eloiranyzat | igeny\_azon |
| aku | kerelem\_azon |
| statusz | statusz\_azon |

1. táblázat – Táblák egyedi kulcsai

## Deperszonalizálandó adatok köre

Elemi adatok esetében a deperszonalizálandó adatok oszlop szinten definiálásra kerülnek a dokumentumhoz mellékelt 7 1 üzleti specifikáció xls-ben. A központilag kidolgozott és az önkormányzatok számára átadott deperszonalizációs programmal lehet a deperszonalizációt elvégezni.

Jelen specifikáció nem tartalmaz deperszonalizációs feladatokat.

## Elvégzendő ellenőrzések

Az ellenőrzések a specifikációban leírt formai és tartalmi elvárosok egy részhalmazát ellenőrzik betöltési oldalon. Ezekről a betöltő eljárásokról, és az általuk végzett ellenőrzésekről a mellékelt ASP2\_DWH\_feldolgozas\_ellenorzesek\_v02 dokumentum tartalmaz bővebb leírást. Feladói oldalon nem várunk el kötelező ellenőrzéseket, de célszerű lehet az adattárház oldali ellenőrzések egy részének a beépítése, hiszen a csomag csak akkor lesz betöltve, ha megfelel a követelményeknek.

# Mellékletek

## Üzleti specifikáció (ÖNEGM)

A 7 1-es melléklet a dokumentumban többször meghivatkozott táblázat, mely az interfészek üzleti tartalmát specifikálja. Az xls két fület tartalmaz.

Az első fül az adattárház által várt csomagokat és azok jellemzőit tartalmazza. Ezen az ÖNEGM szakrendszer esetében egy 1 sor található, ami 1 csomagnak felel meg.

A második fül tartalmazza a csomagban várt állományokat (adatállományok és a naplófájl), valamint ezen állományok oszlop szintű üzleti tartalmát.